
Tisztelt Szülők!

Az intézményi közétkeztetés igénybevétele a Menzakártya rendszeren keresztül működik. 
A Menzakártya weboldalán - https://diosd.e-menza.hu - előzetes regisztrációt követően kizárólag a szülő jogosult étkezést rendelni.
A rendelést a tárgyhónapot megelőző hónap 19-ig kell leadni.
A rendelést követően a rendszer a megadott email címre egy díjbekérőt fog küldeni Önöknek.
Az ebéd befizetése a 2026/2027. tanévben történhet átutalással, illetve bankkártyával az internetes felületen. Készpénzes befizetésre csak a K&H Bank fiókjában van lehetőségük a 10402142-49555654-48551248 számú bankszámla számra történő pénztári befizetéssel. (Oktatási azonosító feltüntetésével!!!) Kérjük a számla pontos összegét szíveskedjenek átutalni, valamint utaláskor minden esetben tüntessék fel a gyermek nevét és oktatási azonosítóját, mert a rendszer csak ezek ismeretében képes összepárosítani a beérkezett összeget, az étkező gyermekkel. 
Az étkezések lemondására minden nap reggel 9.00-óráig van lehetőségük a következő napi étkezések tekintetében. Ezt követően már csak a harmadik, negyedik stb. napokat tudja a rendszer törölni! A lemondásokat minden esetben visszaigazoljuk, és csak a visszaigazolással együtt érvényes a lemondás.
A gyermekek az ebédjüket egy kártya leolvasását követően kapják meg, ami az alsó évfolyamokban osztályonként egyetlen kártyát jelent, amit az osztályfőnökök koordinálnak. 
A kedvezményes étkezésre jogosult gyermekek szüleinek minden évben nyilatkozniuk kell az iskola honlapján található formanyomtatványon, amit legkésőbb a tanévet megelőző augusztus hónapjában  kell feltölteni a Menzakártya weboldalán. Ennek elmulasztásával a gyermek nem veheti igénybe a kedvezményes étkezét, csak teljes térítési díjjal étkezhet.
Az étkezéseket csak ebéddel kombinálva lehet igényelni, vagyis tízórai-ebéd, tízórai-ebéd-uzsonna vagy ebéd-uzsonna kombinációkban. Csak tízórai és/vagy csak uzsonna rendelésére nincs lehetőségük. Lemondani csak az adott napra igényelt összes étkezést lehet.
Az első belépéshez szükséges regisztrációs kódot Mudri Viktória pénzügyi ügyintézőtől a mudri.viktoria@diosd.hu e-mail címen igényelhetnek. Kérjük az e-mailben adják meg a gyermek nevét, oktatási azonosítóját, lakcímét, és az osztályt, ahová járni fog a gyermek.
Felhívjuk továbbá figyelmüket, hogy amennyiben tartozásuk mutatkozik, úgy a következő hónapra nincs lehetőségük étkezést rendelni, csak a tartozás rendezését követően!

Diósd, 2026. augusztus
